คือช่วงนี้เปลี่ยนเวลานอนปกติเป็นคนนอนดึกถึงเช้าแต่ช่วง2 อาทิตมานี้ต้องทำงานนอนประมาณตี2 ข้าวเช้าไม่ค่อยได้กินเพราะรู้สึกกินไรก็จะอ้วก กินอะไรก็จะขับถ่ายหลังกอนอาหารทันที มีน้ำมูกตอนตื่นนอน.
สวัสดีค่ะอาการรู้สึกไม่อยากอาหาร รู้สึกจะอาเจียน หายใจลำบาก อาจจะเกิดจาก ความเหนื่อยล้าจากการทำงานและการพักผ่อนไม่เพียงพอ การเข้าและตื่นนอนไม่เป็นเวลา สาเหตุอื่นๆเช่น กรดไหลย้อน มักมีอาการเรอเปรี้ยว แสบร้อนกลางอก คลื่นไส้ ไอ หายใจไม่สะดวก อาหารเป็นพิษเฉียบพลัน ถ้ามีไข้หรือถ่ายเหลว ปวดท้องบิดๆร่วมด้วย หรือเป็นภาวะกระเพาะอาหารอักเสบหรือมีแผลในกระเพาะอาหาร ทำให้มีอาการคลื่นไส้ก็ได้ในเบื้องต้น พยายามพักผ่อนให้เพียงพอ งดอาหารมื้อใหญ่หรืออาหารรสจัด รับประทานเสร็จแล้วให้นั่งหัวสูงอยู่อย่างน้อย 3 ชั่วโมง และไม่ควรกินอาหารก่อนจะนอน งดชา กาแฟ เครื่องดื่มแอลกอฮอล์ กินยาแก้คลื่นไส้อาเจียนก่อนมื้ออาหารได้สังเกตอาการค่ะ ถ้ายังมีอาการเป็นมากขึ้นเรื่อยๆ คลื่นไส้มากจนกินอะไรไม่ได้เลย อ่อนเพลีย ควรไปพบแพทย์เพื่อตรวจเพิ่มเติม